Kim Jong Il nimesi seuraajakseen nuorimman poikansa - Ulkomaat - Uutiset - MTV.fi
Ulkomaat Julkaistu 15.01.2009 13:58 (Päivitetty 21.01.2009 12:03)
Pohjois-Korean johtaja Kim Jong Il on valinnut seuraajakseen nuorimman kolmesta pojastaan, kertoo eteläkorealainen uutistoimisto Yonhap.
Eteläkorealaisten tiedustelulähteiden mukaan 24-vuotiaan Kim Jong Unin valinta oli täydellinen yllätys Pohjois-Korean kommunistisen puolueen johdolle.
Kysymys 66-vuotiaan Kim Jong Ilin seuraajasta on askarruttanut mieliä, sillä hänen terveydentilansa saattaa olla heikko.
Etelä-Korean ja Yhdysvaltain tiedustelupalvelut ovat kertoneet Kimin saaneen elokuussa halvauksen. Kimin kuoleman ilman selvää seuraajaa on pelätty tekevän eristäytyneen kommunistidiktatuurin entistä arvaamattomammaksi.
Pohjois-Korean tiedetään yrittävän valmistaa ydinaseita. Maan talous on kuitenkin kuralla ja kansalaiset elävät kurjuudessa.
Asiantuntijoiden mukaan Kim ei kuitenkaan ole menettänyt otettaan vallasta. Jong Unista arvellaan koulittavan vallanvaihdon varalta symbolista johtajaa, jonka takana puoluekoneisto ja armeija hallitsisivat maata.
Jong Unin lisäksi Kimillä on kaksi vanhempaa poikaa, 37-vuotias Jong Nam ja 27-vuotias Jong Chul.
Filippiiniläispoika sai kutsun Obaman virkaanastujaisiin Tshekki poistaa Bulgarian kohutaideteoksesta